Emil Emilda

Emil Emilda ialah sebuah siri drama televisyen Malaysia 2007 arahan, tulisan dan idea asal oleh Shahrulezad Mohameddin terbitan Radius One dan disiarkan menerusi Slot Samarinda TV3 dari 2 Mei 2007 hingga 27 Jun 2007.

Sinopsis
Mengisahkan seorang gadis bernama Emilda yang bekerja sebagai seorang kerani fail di sebuah stesen televisyen tempatan. Di sebalik kekurangannya yang tidak menarik dan kelam-kabut, Emilda merupakan satu satunya pekerja yang amat disayangi oleh Tan Sri Nik Baseera, CEO stesyen televisyen Baseera Media Group kerana minat Emilda yang mendalam dunia penyiaran.

Pada suatu hari Tan Sri yang tidak mempunyai waris melainkan satu satunya anak saudara perempuannya yang tamak dan zalim telah mendapat khabar berita bahawa satu satunya anak kandungnya yang hilang disebabkan sebuah kemalangan jalan raya 20 tahun lalu telah pun ditemui. Justeru itu Tan Sri nekad mahu bertemu dengan anak kandungnya itu yang bernama Boboi itu. Malang sekali sewaktu dalam perjalanan untuk bertemu dengan anak tunggalnya (yang belum pun ditemui secara empat mata) helikopter yang dinaiki oleh Tan Sri telah meletop di udara dan Tan Sri terkorban.

Akibat daripada itu Stesyen televisyen Channel Twelve kehilangan CEO nya. Maka Darleena, satu satu anak saudaranya yang jahat merasakan dirinya adalah penganti yang paling tepat. Malang sekali Nazeem, peguam syarikat memberitahu semua ahli lembaga pengarah sebelum berlepas Tan Sri Baseera sempat berpesan sekiranya terjadi apa apa pada dirinya, dia mahu Emilda menjadi pengantinya sementara Boboi dicari.

Maka dalam sekelip mata dari seorang kerani fail yang sentiasa merendah diri, kelam-kabut dan nerda Emilda dinobatkan sebagai CEO baru Baseera Media Group. Namun begitu tidak semudah yang dijangkakan Emilda dikena kan syarat… dia harus mencari seorang suami dalam tempoh enam jam.

Itulah syarat yang telah dipersetujui oleh ahli lembaga pengarah. Demi menyelamatkan Channel Twelve dari jatuh ke tangan wanita sejahat Darleena, Emilda sedar dia perlu menggalas harapan Tan Sri. Justeru itu dengan bantuan Nazeem, peguam syarikat yang setia, dan Mac dan EJ dua sahabat karibnya mereka bersama sama berganding bahu mempertahankan Channel Twelve. Masalahnya, macam mana Emilda terpaksa mencari bakal suaminya dalam tempoh enam jam? Di sini Emil pun muncul menyelamatkan keadaan.

Pelakon

Pelakon utama
 Aaron Aziz sebagai Emil / Nik Batista @ Boboi
 Sharifah Amani sebagai Emilda
 Zizie Ezette sebagai Darleena
 Hamidah Wahab sebagai Darweena
 Roslan Salleh sebagai Darus
 Riz Amin sebagai Borhan
 Roy Azman sebagai Nazeem
 Noorkhiriah Ahmad Shapie sebagai EJ
 Azma Aizal Yusoof sebagai Mac

Pelakon undangan
 Jalaluddin Hassan sebagai Tan Sri Nik Baseera
 Fahrin Ahmad sebagai Luthfi
 Mahmud Ali Bashah sebagai Inspektor Zahim
 Wan Sharmila sebagai Nisa
 Suzana Mat Isa sebagai Puan Basariah
 Doddie Mohd Hamdi sebagai Jack
 Zulkarnain sebagai Pemandu
 Kamal Fatah sebagai Konstabel Ali
 Eifa Rahmat sebagai  Maria
 Azrul Hizar Zainal sebagai Andy
 Shima sebagai Karen
 Nik Nuzri sebagai Azhar
 Zulkarnain Hussien sebagai B.O.D 1
 Salleh Ahmad sebagai B.O.D 2
 Ruzaini Hamidi sebagai Kahar
 Fazli Baharom sebagai Wartawan BJ

Pelakon kanak-kanak
 Nik Adam Daniel sebagai Amat
 Nadia Safiah sebagai Aliya

Muzik dan runut bunyi
 "Ingin Ku Miliki" - Dayang Nurfaizah
 "Alam Maya" - Noryn Aziz
 "Seribu Tahun" - Imran Ajmain
 "Inilah Jac" - Jaclyn Victor

Trivia
 Wan Sharmila berkhidmat sebagai pembantu akauntan untuk drama ini.
 Laman web rasmi Emil Emilda diwujudkan bagi mempromosikan drama ini.

Rujukan

Pautan luar
 Laman web rasmi  

Siri drama televisyen Malaysia
Rancangan TV3
Drama Melayu 2007